जनता के दु:ख दर्द को दूर करने वाला ही भाजपा का सच्चा सिपाही
पं. दीनदयाल उपाध्याय प्रशिक्षण महाभियान के तहत भाजपा का दो दिवसीय मंड़ल स्तरीय प्रशिक्षण वर्ग सनरोज कॉलेज में शनिवार से शुरू हुआ। उद्घाटन सत्र के प्रारंभ में अध्यक्ष भाजपा जिलाध्यक्ष गुरुप्रसाद पटेल, मुख्य वक्ता जिला उपाध्यक्ष सुरेश फलोजिया, विधायक अनिता कटारा, प्रशिक्षण के सह संयोजक जिला महामंत्री दीनदयाल सिंह चौहान, जिला उपाध्यक्ष नारायणलाल दर्जी राजीव चौबीसा द्वारा भारत माता, पं. दीनदयाल एवं श्यामाप्रसाद मुखर्जी की तस्वीर पर माल्यार्पण किया गया। इसके बाद वर्ग प्रभारी एवं जिला महामंत्री सुनिल पंड्या ने स्वागत उद्बोधन दिया। प्रशिक्षण के मुख्य वक्ता फलोजिया ने भाजपा के इतिहास एवं विकास यात्रा के बारे में बताया। उन्होंने समर्पित भाव से समाज सेवा करते हुए आम जनता के दु:ख दर्द को दुर करने में सहभागी होने वाले को ही भाजपा का सच्च सिपाही और समर्पित कार्यकर्ता बताया। सामुहिक वर्ग गीत के बाद दूसरे सत्र को संबोधित करते हुए जिला महामंत्री चौहान ने भाजपा की सैद्वांतिक अधिष्ठान और पंच निष्ठाओं के बारे में बताया। इससे पूर्व कार्यकर्ताओं का पंजीयन किया गया। जिसमें ग्रामीण मंड़ल से 155, उत्तर मंड़ल से 90, चीतरी मंड़ल से 135 और नगर मंड़ल से 90 कार्यकर्ताओं ने पंजीयन कराया। इस अवसर पर नगर मंड़ल अध्यक्ष विजय कुमार जैन, चीतरी मंड़ल अध्यक्ष प्रताप बलाई, उत्तर मंड़ल अध्यक्ष कमलकिशोर व्यास, सागवाड़ा प्रधान रेखा रोत, गलियाकोट प्रधान सूर्या अहारी, नपा अध्यक्ष निर्मला अहारी, उपाध्यक्ष कुतबुद्दीन कोठी, अल्प संख्यक मोर्चा के जिलाध्यक्ष शेख राजू भाई बर्तनवाला सहित विधानसभा क्षेत्र के भाजपा समर्थित जिला परिषद पंचायत समिति सदस्य, पार्षद, सरपंच, किसान, एसटी, अल्प संख्यक, महिला, भाजयुमो सहित विभिन्न मोर्चो एवं अग्रिम संगठनों के पदाधिकारी और कार्यकर्ता मौजूद थे। संचालन ग्रामीण मंड़ल अध्यक्ष शैलेष भट्ट ने किया।
सागवाड़ा. भाजपा के मंडल स्तरीय प्रशिक्षण वर्ग में मंचासीन अतिथि।
hin_Deva hin_Deva hin_Deva